Schroll ble raskt en dyktig skiløper, i både nordiske og alpine grener. I 1931 ble han østerriksk mester i skihopping, og han deltok også i VM i Oberhof samme år. Det var som alpinist han utmerket seg mest. Han ble for alvor kjent i 1934 da han oppnådde gode plasseringer i alpinrennet Arlberg-Kandahar i St. Anton (nummer 6 i slalåm, 7 i utfor og 5 i kombinasjonen) og senere samme år vant utforrennet i Marmolada i Italia.